Il Centri european pai dirits dai rom (ERRC) al à domandât al comissari pai dirits umans dal Consei de Europe, ae Agjenzie pai dirits fondamentâi de Union Europeane e a altris sogjets impegnâts ta chest setôr di cjapâ posizion su lis politichis metudis in at intal stât talian cuintri di rom e sinti. Al centri de denuncie e je massime la situazion che si à a Milan là che, dome dal principi dal an, si àn za vudis passe sessante operazions di espulsion sfuarçade di fameis rom e sinti dai sîts là che a jerin a vivi. Si trate di une situazion che no à precedents e che in plui di lassâ cetantis fameis cence tet, e puarte efiets pesants sei pai oms che a lavorin, sei pai fruts che a van a scuele.
Font: ERRC, 05/05/10
fur_Latn fra_Latn